రమేష్ బాలప్ప భూసనూర్

రమేష్ బాలప్ప భూసనూర్ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు సిందగి శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
రమేష్ బాలప్ప భూసనూర్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 కర్ణాటక శాసనసభ ఎన్నికలలో సిందగి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం.సి. మనగులిపై 14761 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2013 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం.సి. మనగులిపై 752 ఓట్ల స్వల్ప మెజారిటీతో గెలిచి రెండవసారి శాసనసభ సభ్యుడిగా ఎన్నికయ్యాడు. 

రమేష్ బాలప్ప భూసనూర్ 2018 కర్ణాటక శాసనసభ ఎన్నికలలో సిందగి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం.సి. మనగులి చేతిలో 9,305 ఓట్ల తేడాతో ఓడిపోయాడు. 2021లో ఎం.సి. మనగులి మరణించడంతో సిందగి నియోజకవర్గానికి జరిగిన ఉప ఎన్నికలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అశోక్ ఎం. మనగూలిపై 31,185 ఓట్ల మెజారిటీతో గెలిచి మూడవసారి శాసనసభ సభ్యుడిగా ఎన్నికయ్యాడు.

రమేష్ బాలప్ప భూసనూర్ 2023 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అశోక్ ఎం. మనగూలి చేతిలో 7,808 ఓట్ల తేడాతో ఓడిపోయాడు.
మూలాలు

వర్గం:1947 జననాలు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2008 కర్ణాటక శాసనసభ్యులు
వర్గం:2013 కర్ణాటక శాసనసభ్యులు